Ishockey under Vinter-OL 2014

Ishockeyturneringene under Vinter-OL 2014 vil bli avholdt på to arenaer som ligger 300 meter fra hverandre i Olympiaparken i Sotsji. Bolsjoj ispalass, som vil sete 12 000, skal være formet som ett Fabergéegg. Sjajba Arena vil sete 7 000, og vil være en midlertidig arena som etter planen skal flyttes til en annen russisk by etter lekene. Begge arenaene vil ha internasjonal størrelse (60 x 30 meter), i motsetning til den nordamerikanske størrelsen som ble brukt under OL i Vancouver. Tolv lag vil konkurrere i mennenes turnering, åtte i kvinnenes. Turneringene begynner den 8. februar, mennenes avsluttes den 23. og kvinnene avslutter den 20.

Canada er regjerende olympiske mestre i både herre- og dameklassen.

Statistikk

Medaljefordeling

Medaljevinnere

Spilleprogram

Menn

Format 
Formatet er det samme som i 2010. I gruppespillet vil 12 lag fordelt på 3 grupper (med 4 lag i hver) spille tre gruppespillskamper mot på forhånd kjente motstandere. Med seier i regulær spilletid vil laget ta 3 poeng, med seier på overtid eller etter straffer vil laget ta 2 poeng og med nederlag på enten overtid eller straffer ta 1 poeng. Nederlag i regulær spilletid gir null poeng.

De fire beste lagene i gruppespillet (det beste laget i hver gruppe (1D-3D) samt det beste laget på andreplass med det beste resultat) går direkte til kvartfinalene, mens de resterende åtte lagene skal spille kvalifiseringskamper for å kvalifisere seg til de siste fire kvartfinaleplassene. Taperne av disse kvalifiseringskampene blir rangert fra 9.- til 12.-plass ut fra rangeringen deres i gruppespillet. 

Etter kvartfinalene ville de siste åtte lagene spille en elimineringsturnering. Vinnerne av kvartfinalene går videre til semifinalene, hvor de ​​to vinnende lagene spiller finale for å avgjøre gull- og sølvmedaljevinnerne, mens de to tapende lagene i semifinalene spiller for bronsemedalje.

National Hockey League (NHL) har gitt tillatelse til at ligaens spillere kan representere deres respektive landslag i turneringen. Det er den femte turneringen siden Nagano 1998 at NHL-spillere har kunnet delta i OL. Mer enn 120 NHL-spillere forventes å konkurrere for sine respektive nasjoner.

Kvalifisering 

De ni beste nasjonene ifølge IIHFs verdensranking 2012 (etter ishockey-VM 2012) var direkte kvalifisert til turneringen. Kvalifiseringsturneringer ville deretter avgjøre de siste tre plassene. Kvalifiseringsturneringene var organisert således at 12 lag møttes i 3 forskjellige turneringer med 4 lag i hver, hvorav vinneren av hver turnering kvalifiserte seg til OL.

Kvalifiserte nasjoner

Kvinner

Format 
Et nytt format vil bli innført for kvinneturneringen i 2014. I gruppespillet vil åtte nasjoner fordelt på to grupper (med fire lag i hver) spille tre gruppespillskamper mot på forhånd kjente motstandere. Lagene rankert 1-4 spiller i gruppe A mens lagene rankert 5-8 spiller i gruppe B. Med seier i regulær spilletid vil laget ta 3 poeng, med seier på overtid eller etter straffer vil laget ta 2 poeng og med nederlag på enten overtid eller straffer ta 1 poeng. Nederlag i regulær spilletid gir null poeng.

De to best plasserte landene i gruppe A (1A og 2A) kvalifiserer seg direkte til semifinalene, mens de to lavest plasserte lagene i gruppe A (3A og 4A) spiller kvartfinalekamper mot de to beste lagene i gruppe B (3A mot 2B og 4A mot 1B). Vinneren av 4A mot 1B spiller semifinale mot 1A mens vinneren av 3A mot 2B spiller mot 2A; taperne av kvartfinalene skal spille en plasseringsrunde om 5.- og 7.-plassen. De to vinnende lagene spiller finale for å avgjøre gull- og sølvmedaljevinnerne, mens de ​​to tapende lagene i semifinalene spiller for bronsemedalje.

Kvalifisering 

De fem beste lagene ifølge IIHFs verdensranking for kvinner 2012 (etter ishockey-VM for kvinner 2012) var direkte kvalifisert til turneringen. Vertsnasjonen Russland (nr. 6 på verdensrankingen) var direkte kvalifisert til turneringen. Kvalifiseringsturneringer ville deretter avgjøre de siste to plassene. Kvalifiseringsturneringene var organisert således at 12 lag møttes i 3 forskjellige turneringer med 4 lag i hver, hvorav vinneren av hver turnering kvalifiserte seg til OL.

Kvalifiserte nasjoner

Referanser

Litteratur

Eksterne lenker 
 
 
 Ice Hockey at the 2014 Sochi Winter Games  på sports-reference.com